北崙

北崙區係中華人民共和國浙江省寧波市嘅區。面積614km²，居民接近90萬。又字作北侖區。

史 
北崙區得名自區內有名嘅深水港北崙港，呢個地方以前淨係耕田，後來因為呢個深水港而發達。
7000幾年前，北崙一帶係鹹水海，得天台山餘脈嘅太白山、靈峰山突出海面。後來海退，形成陸地。「崙」係指山，「北崙」講明呢度山地較多，附近嘅舟山就係一系列嘅海上大山，因為有舟山群島保護，北崙成為優越嘅深水港。
先秦時呢度係越地，後來變成楚國所有。秦朝，設鄮縣，屬會稽郡。
唐元和四年喺鄮縣甬江口設望海鎮。
後梁開平三年望海鎮升爲望海縣，無耐改名定海縣，當年鄮縣改名鄞縣，北崙地方大部分屬鄞縣，小港一帶歸定海。
宋熙寧十年鄞縣東三個鄉劃畀定海，北崙全境屬定海。
淸康熙二十六年定海改名爲鎮海縣。
1984年，因爲起咗北崙港，將鎮海部分地方劃出做濱海區。1985年取消鎮海縣，擴大濱海區，以甬江做界，北面係鎮海區，南面係濱海區。1987年濱海據北崙港改名爲北崙區。

轄區 
北崙區轄7條街道、2個鎮、1個鄉、1個區。
街道：大榭街道、新碶街道、小港街道、大碶街道、霞浦街道、柴橋街道、戚家山街道
鎮：白峰鎮、春曉鎮
鄉：梅山鄉
單位：保稅區

寧波政區